Traduït per Anastasiya Horyacheva. Revisat per .
Hola! Sóc el Dr. Kirk Leifso.
Sóc pediatra i especialista en malalties infeccioses.
Vull ajudar a mantenir la vostra família sana.
Acudiu als metges i altres profesionals de salut
perquè usem el coneixement mèdic més fiable i actual
per atendre els pacients.
És l'essència de com treballo
i el motiu de per què em vaig fer metge:
exercir la medicina per a mantenir la gent sana.
En l'última dècada, els famosos i altres autoproclamats gurus de la salut
han compartit la seva negació a les vacunes.
Com això no es recolza en investigacions creïbles ni estudis,
la ciència mèdica ha refutat la seva posició repetidament,
la mateixa font a la que confieu la vostra atenció mèdica.
És difícil provar el que no és.
És com si em demanen capturar l'home del sac
per mostrar que no existeix.
És impossible.
De vegades, esta posició escèptica
s'observa fins i tot en els consultoris dels metges,
on els pares acuden a nosaltres
per la salut i el benestar de la seva família.
Per què hi ha més pares que ens questionen
quan arriba l'hora de les vacunes rutinàries?
És una bona pregunta perquè entengueu
i pugueu prendre una decisió informada utilitzant fonts creïbles.
Els pares que escolten esta opinió solen quedar-se confosos i indecisos.
Com a resultat, alguns nens no reben les vacunes rutinàries
i la seva salut es posa en risc.
El personal mèdic desitja el millor per vosaltres i pels vostres fills.
Hui parlaré d'algunes qüestions habituals sobre les vacunes
i vos animo a continuar esta conversa amb el vostre metge.
Espero que preneu la millor decisió basant-vos en la ciència mèdica.
Cada any, les vacunes sistemàtiques protegeixen
les famílies i els nens canadencs de malalties prevenibles.
Les agulles no són divertides.
Com a pare, no m’agrada veure al meu fill quiexant-se,
però les vacunes només poden protegir si s’usen,
igual que el cinturó de seguretat.
Si no vacuneu al vostre fill o ho feu tard, perd esta protecció.
Les vacunes tenen un historial de seguretat excel·lent
i es continuen monitoritzant i provant a tot el món i a Canadà
abans de ser aprovades per al seu ús.
Sou els pares orgullosos d’un nadó sa.
Enhorabona!
A més de les rutines noves de la vostra vida,
com els horaris de son i alimentació,
el metge us donarà un calendari de vacunació.
Este calendari indica quan ha de ser
la primera vacuna del vostre nadó i les següents.
Comencen al voltant dels dos mesos d’edat.
Si us n'heu saltat alguna, encara podeu posar-vos al dia.
Parleu amb el vostre metge o infermer per a fer-ho.
Cada vacuna ajuda el sistema immunitari del nadó a lluitar contra les malalties
que podrien perjudicar els seus òrgans, extremitats i habilitats cognitives.
Com funciona una vacuna?
Provoca una resposta en el sistema immunitari del nadó,
que aprèn a reconèixer i després a atacar la infecció
i a defensar-se d'ella en cas d'una exposició futura.
Algunes vacunes requereixen diverses dosis per oferir la màxima protecció.
El temps és important.
És com cultivar o cuidar el cotxe,
fer-se la vacuna adequada al moment adequat
assegura que el procés funcioni.
Fa anys, no era estrany que els nens en els seus primers 5 anys
morissin o patissin les conseqüències de malalties inmunoprevenibles.
Les vacunes han ajudat a canviar-ho.
La vacuna ha sigut
una de les intervencions de la salut pública més efectives.
El segle passat salvà milions de vides a tot el món.
Però encara hui, ocorren casos de malalties inmunoprevenibles
que es poden estendre's a les guarderies i escoles.
Això fa que els nens puguin patir xarampió, galteres, rubèola,
tos ferina i meningitis.
Alguns es quedarien a casa,
altres podrien anar a l’hospital i prendre antibiòtics,
i en el pitjor dels casos,
podrien patir complicacions com paràlisi, discapacitat,
sordesa, ceguesa, i, fins i tot, la mort.
Les vacunes ajuden a protegir-los d'estes malalties i complicacions.
El 2014, els brots de xarampió al sud d’Alberta, a la Colúmbia Britànica
i a les comunitats poc immunitzades
van provocar desenes de casos confirmats i centenars d'ensurts
abans de finalitzar-se.
La vostra família pot protegir el vostre fill
assegurant-se que tothom està al dia amb les seves vacunes.
Fer això ajuda a formar un escut de protecció contra les malalties.
Alguns pares es preocupen que les vacunes poden
sobrecarregar el sistema immunitari dels bebès,
però no hi ha proves que ho avalin.
El sistema immunitari sempre està exposat a nous reptes
en el nostre entorn quotidià.
Les vacunes són una petita part
del que ha d’afrontar el sistema immunitari d’un nadó,
i pot soportar-les fàcilment.
Els efectes secundaris de la vacuna,
com dolor temporal o símptomes lleus de la grip,
són irrellevants en comparació amb els pitjors resultats de no vacunar.
Les reaccions al·lèrgiques greus a les vacunes són molt rares
i es notifiquen immediatament a l'agència de salut pública
per resoldre qualsevol problema ràpidament.
Què més hi ha a les vacunes?
Les vacunes també contenen molt poca quantitat d’altres ingredients
que tenen funcions necessaries.
Ajuden a que les vacunes funcionin millor, més temps i més ràpidament,
i mantenen la seva esterilitat i qualitat
durant l'emmagatzematge a diferent temperatures.
Seguint el calendari de vacunació establert pel vostre metge,
la salut del vostre fill es manté sense interrupcions
perquè pugui créixer, aprendre i gaudir de la vida.
Jo vacuno els meus fills perquè conec els fets.
Si vosaltres teniu dubtes o preguntes, parleu amb un metge o infermer.
Obteniu les dades mèdiques,
feu preguntes,
i enteneu el que diu la investigació.